Hópur fjölbrautaskólanema í ferð til Slóvakíu Frá 1. til 10. apríl eru 20 nemendur úr Fjölbrautaskóla Vesturlands á Akranesi ásamt tveimur kennurum í Slóvakíu . Ferðin er farin í tengslum við verkefni sem styrk er af EES og EFTA auk þess sem slóvensk stjórnvöld styrkja verkefnið . Að sögn Finnboga Rögnvaldssonar kennara er viðfangsefni ferðarinnar sjálfbærni og sjálfbær orkuöflun , en í nóvember á síðasta ári komu jafn margir Slóvakar hingað og ferðuðust um landið og fræddust um orkuöflun og orkunýtingu á Íslandi . Auk þess að fjalla um sjálfbærni og orkuöflun kynnist hópurinn menningu og siðum þessara tveggja þjóða . Eftir áramótin hefur íslenski hópurinn setið áfanga um sjálfbærni sem tengist beint samstarfsverkefninu við Slóvakíu . „ Unga fólkið er núna á hóteli í Terchova nærri landamærunum að Póllandi en í upphafi ferðar var gist í Vrbové þaðan sem flestir Slóvakarnir eru og samstarfs skólinn , sem heitir J. B.Magina , er . Veðrið hefur leikið við ferðalangana , nú er 23 stiga hiti og sól í Terchova og spáð svipuðu veðri næstu daga . Eftir að hafa skoðað kastala og kynnst nánasta umhverfi Terchova eru krakkarnir núna að vinna verkefni tengd viðfangsefninu . Í gær var farið með kláfi upp í meira en 1500 metra hæð á tindinn Chleb sem er 1646 m yfir sjávarmáli . Í lok ferðarinnar verður Bratislava , höfuðborg Slóvakíu , skoðuð en þar búa um 600 þúsund manns , “ segir Finnbogi .